Translate the text from Welsh to English.



 
Ym mis Mawrth eleni, gofynnais i Aled Roberts i gynnal adolygiad brys o’r Cynlluniau Strategol Cymraeg mewn Addysg 2017\-2020\. Hoffwn ddiolch i Aled Roberts am ei holl waith wrth gynnal yr adolygiad hwn ac i swyddogion yr Awdurdodau Lleol am eu cyfraniad a’u hamser. Hoffwn hefyd ddiolch i’r rhanddeiliaid eraill i gyd am gyfrannu eu safbwyntiau a’u sylwadau.

Wrth lansio a chyhoeddi ein strategaeth Cymraeg 2050: Miliwn o siaradwyr, mae Llywodraeth Cymru bellach wedi gosod ei chynlluniau a’i disgwyliadau ar gyfer cryfhau a gosod sylfeini i ddyfodol yr Iaith Gymraeg. Mae addysg wrth wraidd y strategaeth ac felly mae sicrhau bod fframwaith ar gyfer cynllunio addas a chadarn yn flaenoriaeth. Mae’n rhaid i ni nawr yrru’r cwch i’r dwr trwy osod sylfeini cadarn ar gyfer cynllunio addysg cyfrwng Cymraeg ar draws Cymru gyfan.

Mae’r adolygiad hwn yn cynnig gorolwg lefel uchel o’r cynlluniau yn ogystal â chyfres o argymhellion sydd yn sail ar gyfer newid. Bydd yn sefydlu perthynas gwahanol a mwy ystyrlon gyda’n partneriaid. Gyda’n gilydd, mae angen cryfhau’r ffordd yr ydym yn cydweithio fel ein bod yn gallu gwella’r ffordd yr ydym yn cynllunio addysg cyfrwng Cymraeg. Mae hyn yn golygu sicrhau’r nifer cywir o ysgolion a gweithlu addysgu o’r safon uchaf.

Yr wythnos hon, byddaf yn ysgrifennu at bob Awdurdod Lleol er mwyn rhoi adborth ar eu Cynlluniau Strategol y Gymraeg mewn Addysg. Bydd gofyn i bob Awdurdod Lleol gyflwyno addasiadau i’w cynlluniau a hoffwn ddiolch i bawb am fod mor barod i gydweithio. Byddwn yn parhau i ddatblygu’r berthynas sydd wedi cael eu sefydlu gyda’r awdurdodau lleol fel ein bod ni’n mynd ati i ddatblygu a gweithredu cynlluniau uchelgeisiol ar gyfer addysg cyfrwng Cymraeg.

Rydym yn gwybod fod y Cynlluniau Strategol Cymraeg mewn Addysg wedi gosod sylfaen gref ar gyfer cynllunio, ond mae angen mynd ymhellach. Mae cymaint wedi newid ers i’r Ddeddf Trefniadaeth a Safonau Ysgolion (Cymru) 2013 ddod i rym ac i’r CSGAau ddod yn ofyniad statudol. Mae angen i’r cyd\-destun a’r hinsawdd ar gyfer cynllunio addysg Cymraeg gael ei addasu a’i foderneiddio nawr er mwyn adlewyrchu uchelgais Cymraeg 2050 a'r gydnabyddiaeth bod addysg yn gatalydd allweddol ar gyfer newid.

Fe drafodaf yr adolygiad gyda cydweithwyr yn y Llywodraeth dros yr haf a byddaf yn cyflwyno ymateb y Llywodraeth yn gynnar yn yr Hydref i sicrhau na fydd parodrwydd Awdurdodau Lleol i weithio gyda ni i ddatrys rhai o’r diffygion yn y cynlluniau yn cael ei golli. Mae’n bwysig i ni i gael y system gynllunio yn iawn, ac nad yw addysg cyfrwng Cymraeg yn cael ei ystyried ar wahân. Rwy’n ddiolchgar i Aled Roberts am ei waith ar y cam cyntaf yma tuag at newid ac rwy’n edrych ymlaen i adeiladu ar y gwaith hwn yn y dyfodol.

Caiff y datganiad ei gyhoeddi yn ystod y toriad er mwyn rhoi'r wybodaeth ddiweddaraf i aelodau. Os bydd aelodau eisiau i mi wneud datganiad pellach neu ateb cwestiynau ynglŷn â hyn pan fydd y Cynulliad yn dychwelyd, byddwn yn hapus i wneud hynny.







Translation:


 
In March of this year I asked Aled Roberts to conduct a rapid review of the 2017\-2020 Welsh in Education Strategic Plans. I would like to thank Aled Roberts for all his work on this review and local authority officers for their contribution and time. I would also like to thank all other stakeholders for contributing their views and observations.


With the launch and publication of the Cymraeg 2050: A Million Welsh Speakers strategy, the Welsh Government has now set out its plans and expectations for strengthening and securing the future of the Welsh language. Education is at the heart of the strategy and a strong and fit for purpose planning framework must now be a priority. We must now move forward by establishing a firm foundation for the planning of Welsh medium education across Wales.


The review provides a high level overview of the plans as well as a set of recommendations providing the basis for change. It will establish a different and more meaningful relationship with our partners. Together, we must be stronger in our collaboration so that we better plan Welsh medium education. This involves ensuring the right number of schools and the highest quality teaching staff.


This week, I will be writing to each local authority to provide feedback on their Welsh in Education Strategic Plans. All local authorities will be asked to make changes to their plans and I would like to thank everyone for their co\-operation. We will be further strengthening the relationships we have established with local authorities so we can develop and implement ambitious plans for Welsh medium education.


We know that Welsh in Education Strategic Plans have established a sound basis for planning but there is more to do. So much has changed since the Schools Standards and Organisation (Wales) Act 2013 came into being and WESPs became a statutory requirement. The context and climate for the planning of Welsh education must now adapt and modernise to better reflect the ambition set in Cymraeg 2050, and the recognition that education is a key catalyst for change.


I will discuss the review with Government colleagues over the summer and will present a Government response early in the autumn to ensure that the willingness by local authorities to work with us to address some of the shortfalls in the plans is not lost. It is important we get the planning system right and that Welsh Medium education is not considered in isolation. I am grateful to Aled Roberts for his work on this initial phase for change and I look forward to building upon this work in the future.


This statement is being issued during recess in order to keep members informed. Should members wish me to make a further statement or to answer questions on this when the Assembly returns, I would be happy to do so.